**Kedves Sporttárunk!**

A Magyar Tájékozódási Futó Szövetség szeretné, ha a magyar tájfutók közössége - az amatőröktől a profikig, a fiataloktól az idősebbekig, akik csak egyszer próbálták ki, azoktól kezdve egészen a fanatikusokig, szóval ez az évről évre gyarapodó közösség - évente egyszer a versenyeken kívül, egy ünnepélyes alkalomkor is találkozna. Nem bozótruhában és nem szögesben, hanem kicsit elegánsabban, az alkalomhoz illően, de kényelmesen.

Szeretnénk, ha ez az esemény a Tájékozódási Futó Gála lenne, amit lelkes tájfutók kezdeményeztek és évente szerveznek, immár harmadik alkalommal.

Hiszünk a sikerében, és abban, hogy a Gála immár harmadik éve az az esemény, amely lezár egy versenyszezont, annak sikereivel és eredményeinek elismeréseivel, és a Gála lehet az a rendezvény is, amely elindíthatja a következőt.

Hiszünk abban is, hogy a Tájékozódási Futó Gálán ott kell lennie mindenkinek, aki teljesítményével, munkájával sokat tett a Magyar Tájfutásért, akik éveket szántak az életükből erre a családi zöld sportra, akik előbb bajnokok voltak, ma pedig már példaképek és tájfutás lelkes nagykövetei.

Szeretnénk, ha a korosztályok kicsit közelebb kerülnének egymáshoz, mert tudjuk, hogy a lelkesedést, az elköteleződést a tájfutás iránt csak így lehet átadni.

A Magyar Tájékozódási Futó Szövetség nevében ezúton is meghívunk a Gálára,

a honlap regisztrációs felületén válaszd ki a megfelelő kategóriát, „nevezz be”, ezzel jelezd részvételi szándékodat.

<http://mtfsz.hu/gala/>

Gyere el Te is, ünnepeljük együtt a tájfutást!

Időpont: 2017. január 28., szombat 18:00

Helyszín: [Szent Imre Gimnázium](http://www.szig.hu/): Budapest XI., Villányi út 27.

Üdvözlettel:

Bugár József